लीबिया जाने के लिए दो युद्धपोत तैयार  
अशांति की दौर से गुजर रहे लीबिया से अपने नागरिकों को सुरक्षित निकालने के लिए भारत ने दो युद्धपोतों को तैयार रखा है।
अशांति की दौर से गुजर रहे लीबिया से अपने नागरिकों को सुरक्षित निकालने के लिए भारत ने दो युद्धपोतों को तैयार रखा है। इसके लिए विदेश मंत्रालय के एक अनुरोध को रक्षा मंत्रालय ने शुक्रवार को मंजूरी दे दी।  नौ सेना के एक अधिकारी ने बताया कि भारतीय नागरिकों को निकालने के लिए दो युद्धपोत लीबिया जाने के लिए विदेश मंत्रालय की अनुमति का इंतजार कर रहे हैं।  अधिकारी ने बताया कि दोनों पोत शनिवार को लीबिया के लिए रवाना हो सकते हैं और उन्हें वहां के नजदीकी बंदरगाह पर पहुंचने में आठ दिनों का समय लग सकता है।  ज्ञात हो कि लीबिया ने भारतीय विमानों को अपने यहां उतरने की इजाजत दे दी है। भारतीय विमान वहां से अगले सप्ताह नागरिकों को निकालने का अभियान शुरू करेंगे। लीबिया में करीब 18,000 भारतीय मौजूद हैं।